19/07/2019 | Administración LocalMunicipal
Dodro
Aprobación das bases de participación e da convocatoria do XXXII Premio de Poesía Eusebio Lorenzo Baleirón 2019

ANUNCIO Aprobación das Bases de participación e da convocatoria do XXXII Premio de Poesía Eusebio Lorenzo Baleirón 2019 A Xunta de Goberno Local, na sesión extraordinaria do día 12 de xullo de 2019, acordou aprobar as Bases que regulan a participación na XXXII Edición do Premio de Poesía Eusebio Lorenzo Baleirón, que a continuación se transcriben: BASES XXXII PREMIO DE POESÍA EUSEBIO LORENZO BALEIRÓN, 2019 1. O Concello de Dodro para honrar a memoria do seu ilustre poeta e contribuír á promoción da poesía galega, manifestación sobranceira da nosa literatura, convoca a XXXII edición do PREMIO EUSEBIO LORENZO BALEIRÓN.2. Neste certame poderán participar os/as poetas que o desexen, sempre e cando os traballos estean escritos en lingua galega e se axusten aos parámetros normativos do xénero narrativo que se convoca.3. Os escritos deben ser orixinais, inéditos, non estaren comprometidos con ningunha editorial, non teren concorrido a outro certame pendente de resolución nin teren sido premiados. Esta condición acreditarase mediante unha declaración xurada.4. Os traballos aspirantes ao premio serán de tema e forma libres, terán unha extensión mínima de 500 versos e máxima de 800. Deben presentarse catro copias mecanografadas, soamente polo anverso e en papel tamaño DIN A-4, ao seguinte enderezo: XXXII Premio de Poesía Eusebio Lorenzo Baleirón Concello de Dodro Tallós, 32 15981 Dodro A Coruña 5. Os poemarios ostentarán un título e un lema, que tamén figurarán no exterior dun sobre pechado que conteña: copia do DNI do/a autor/a, datos de contacto -enderezo e teléfono-, breve currículo literario, lapis de memoria ou CD coa copia orixinal da obra, así como unha declaración xurada sobre a autoría e a orixinalidade desta.6. O prazo de presentación dos escritos quedará aberto desde o día seguinte ao da publicación da convocatoria no Boletín Oficial da Provincia da Coruña e rematará o día 11 de novembro de 2019.7. O Concello de Dodro nomeará unha persoa coordinadora responsable do axeitado funcionamento do certame e designará un xurado composto por persoas de recoñecida obxectividade e competencia no xénero da poesía, así como na crítica literaria. Este xurado estará presidido polo alcalde e será secretario o concelleiro de Cultura e Patrimonio, que actuarán con voz e sen voto.8. Todos os traballos teñen que reunir os requisitos formais establecidos nesta convocatoria, de non ser así, o premio poderá declararse deserto.9. A participación no certame implica a aceptación e conformidade destas bases e, naquilo non previsto nestas, atenderase ao que ditamine o xurado.10. A resolución do premio darase a coñecer na Casa da Cultura do Concello de Dodro o día 14 de decembro de 2019 e a entrega realizarase o día 21 do devandito mes. A persoa gañadora comprometerase a estar presente tanto no acto de entrega coma na presentación da obra e en cantas actuacións promocionais se acorden.11. As persoas participantes non premiadas poderán solicitar a devolución dos seus traballos no prazo dun mes contado desde a data da resolución.12. A dotación do premio ascende a 2.300 €, cantidade sobre a que se efectuará a correspondente retención fiscal. Este importe terá, á súa vez, o carácter de anticipo de dereitos de autoría pola primeira edición da obra. O/a autor/autora vai recibir gratuitamente 25 exemplares.13. O Concello de Dodro comprométese a publicar o libro de poemas galardoado cunha editorial de recoñecido prestixio, dentro do ano 2020.14. Para os efectos de cumprir co previsto no artigo 17.3. b da Lei xeral de subvencións, a presente convocatoria publicarase no Boletín Oficial da Provincia da Coruña. Dodro, 15 de xullo de 2019. O alcalde Francisco Xabier Castro Tourís